**Ռոբերտ Էվանս** (իսկական ազգանունը Շապիրա, հունիսի 29, 1930(1930-06-29), Նյու Յորք, Նյու Յորք, ԱՄՆ - հոկտեմբերի 26, 2019(2019-10-26), Բևերլի Հիլզ, Կալիֆոռնիա, ԱՄՆ), ամերիկացի կինոպրոդյուսեր, որը 1967-1974 թվականներին կառավարել է Paramount Pictures կինոարտադրական ստուդիան։ Եղել է Ռ. Պոլանսկու և Ֆ.Ֆ.Կոպոլայի ֆիլմերի պրոդյուսեր, որոնցից են «Ռոզմարիի երեխան», «Չինական թաղամաս» և «Կնքահայրը»։

Գործունեություն
---------------

Հարլեմ քաղաքից ատամնաբույժի որդուն՝ 26-ամյա Ռոբերտ Շապիրային, Նորմա Շիրերը նկատել է Բևեռլի Հիլզի լողավազանում և «Հազար դեմքով մարդը» (1957 թվական) ֆիլմում առաջարկել իր հանգուցյալ ամուսնու՝ Իրվինգ Թալբերգի դերը։ Մեկ տարի անց Դերիլ Զանուկը պնդել է, որ Էվանսին դեր տան Հեմինգուեյի «Եվ ծագում է արևը» վեպի հիման վրա նկարահանված կինոնկարում՝ չնայած գրողի ընդդիմությանը։ Էվանսի դերասանական վերջին նշանավոր աշխատանքը եղել 1959 թվականին նկարահանված մելոդրաման՝ «Ամեն ինչի լավագույնը»։

1966 թվականին Էվանսը գնել է Ռ. Տորպի «Դետեկտիվ» գրքի էկրանավորման իրավունքը։ Վեպի նկարահանման հաջողված աշխատանքը Ֆրենկ Սինատրայի հետ տպավորել է կինոարտադրության դիլերներին, որոնք հենց այդ պահին աշխատանքից հեռացրել էին Paramount Pictures կինոընկերության նախկին ղեկավարությանը։ Քիչ հայտնի Էվանսը ստացել է կինոարտադրության ղեկավարի աթոռը։ Նրա վերահսկողության ներքո Ամերիկայի ամենամեծ 9-րդ ստուդիան վերածվել է Հոլիվուդի ամենահաջողված ձեռնարկության։ 1969 թվականին նա ամուսնացել է Էլի Մակգրոուի՝ իր նկարահանած «Սիրո պատմություն» ֆիլմի աստղի հետ։

Ժամանակի ընթացքում Էվանսը ստացել է ստուդիայի սեփականատերերի աննախադեպ թույլտվությունը ՝ աշխատելու նաև որպես անկախ պրոդյուսեր։ Նրա առաջին ինքնուրույն պրոդյուսերական աշխատանքը՝ «Չինական թաղամաս», ստացել է բազմաթիվ կինոմրցանակներ և մեծ հաջողություն է ունեցել։

Տասնամյակի երկրորդ կեսին Էվանսի գործելաձևն ու արտադրողականությունը թուլացել են, և դա եղել է հատկապես թմրանյութերի հետ կապված խնդիրների պատճառով:1980 թվականին Էվանսն ու նրա եղբայրը մեղադրվել են կոկաինի վաճառքի մեջ. որպեսզի ապացուցեր դատարանում, որ զղջացել է իր արարքի համար, Էվանսը նույնիսկ նկարահանել է հեռուստատեսային գովազդ թմրանյութի վնասակարության մասին։ 1983 թվականին բռնկվել է նոր սկանդալ՝ Ռոյ Ռեդինի պատվիրված սպանությունը, ում հետ Էվանսը աշխատել է «*Կոտոն* ակումբ» ֆիլմում։ Էվանսը հայտնվել է կասկածյալների ցուցակում, բայց կտրականապես հրաժարվել է ցուցմունք տալ այդ գործի հետ կապված։

2010-ական թվականներին Էվանսը վարել է թոք-շոու «Sirius Satellite Radio» ռադիոընկերությունում։ 1994 թվականին հրատարակել է իր ինքնակենսագրությունը՝ «*The Kid Stays in the Picture* վերնագրով։

Ռոբերտ Էվանսը մահացել է 2019 թվականի հոկտեմբերի 26-ին։

Անձնական կյանք
--------------

Էվանսն ամուսնացել է յոթ անգամ, այդ թվում՝ Քամիլա Սպարվի հետ 1965 թվականին, իր հովանավոր Էլի Մաքգրոուի հետ՝ 1969-1973 թվականներին, «միսս Ամերիկա» Ֆիլիս Ջորջի հետ՝ 1977-1978 թվականներին, և Քեթրին Օքսենբերգի հետ՝ 1998 թվականին։ Մաքգրոուի և իր որդին՝ Ջոշ Էվանսը (ծնված 1971 թվականին), հայտնի է «Հուլիսի չորսին ծնվածը» ֆիլմում իր խաղացած դերով։

Էվանսի էքսցենտրիկ և տարբերվող պահվածքը հաճախ է գրավել ստեղծագործող մարդկանց ուշադրությունը։ Նա Օրսոն Ուելսի «Քամու հակառակ կողմը» ֆիլմում եղել է անսկզբունքային կինոգործչի, «Խաբեբայություն» ֆիլմի հերոս Դասթին Հոֆմանի և «Անտուրաժ» հեռուստասերիալի հերոս Մարտին Լանդաուի նախատիպը։

Եղբայրը՝ Չարլզ Էվանսը, եղել է ձեռնարկատեր(1926—2007 թվականներ)։

Ծանոթագրություններ
------------------

1. 1 2 3 4  Geni(բազմ․) — 2006.
2. 1 2 3 4  FamilySearch Family Tree — 2009.
3. 1 2  *Natale R. Dagan C.* Robert Evans, ‘Chinatown’ Producer and Paramount Chief, Dies at 89 — New York, Los Angeles, CA: Variety Media, Penske Media Corp. 2019. — ISSN 0042-2738
4. ↑  Internet Movie Database — 1990.
5. ↑  A Mogul’s Moguls Life’s Been A Bumpy Ride For Producer Robert Evans, Who Went, In His Words, From «Legend To Leper.» It’s All In His New Book, Even The Part About His Getting …
6. ↑  «Producer Evans Refuses to Testify». Associated Press, 13 May 1989.
7. ↑  «Умер продюсер фильма "Китайский квартал" Роберт Эванс». ТАСС. Վերցված է 2019 թ․ նոյեմբերի 2-ին.
8. ↑  Ronald Gottesman (ed.) *Focus on Orson Welles*. Prentice-Hall, Englewood Cliffs, New Jersey, 1976. P. 196.
9. ↑  Robert Evans Fumes Over 'Entourage' Character | TV News | Hollywood.com

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռոբերտ Էվանս» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ · Metacritic · MusicBrainz · Rotten Tomatoes · The Peerage · WikiTree · Rodovid |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNC: a16860809 · BNE: XX1282595 · BNF: 125017652 · CiNii: DA12944263 · GND: 11923971X · ICCU: TO0V526699 · ISNI: 0000000081611516 · LCCN: n94019187 · NDL: 00666809 · NKC: xx0059596 · NLA: 35479979 · NTA: 071245170 · NUKAT: n2018092903 · SUDOC: 034242112 · VIAF: 85684791 · WorldCat VIAF: 85684791 |

 |

 |